Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
21 มิ.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -18.99 จุด (-1.14%) ปิดภาคเช้าที่ 1,645.27 จุด ด้วยมูลค่าการซื้อขาย 26,652.80 ล้านบาท
Most Positive Impact: PTTEP (+0.39 จุด), KCE (+0.23 จุด), CPN (+0.22 จุด)
Most Negative Impact: PTT (-2.12 จุด), PTTGC (-1.23 จุด), SCC (-1.19 จุด)
แนวโน้มตลาดบ่าย
SET Index ปรับร่วง 1.14% ด้วยมูลค่าการซื้อขายเพียง 2.67 หมื่นล้านบาทถือว่าค่อนข้างน้อยเมื่อเทียบกับระดับเฉลี่ยที่ 3.2 หมื่นล้านบาท การปรับลดลงหนักท่ามกลางมูลค่าการซื้อขายต่ำ อาจตีความได้ 1) แรงเทขายเริ่มเหลือน้อย (ปกติการปรับลดลงแรงต้องเกิดจากการขายที่หนักหน่วง) 2) นักลงทุนตยังขาดความเชื่อมั่น จึงทำให้ไม่มีแรงซื้อสวน
ด้วยสภาพข้างต้นคาดว่าช่วงบ่าย SET Index จะลดช่วงลบและน่าจะกลับไปยืนเหนือ 1,650 จุดได้อีกครั้ง อย่างไรก็ตามปัจจัยลบยังปกคลุมตลาดทำให้มีความเสี่ยงที่ SET Index จะถูกจำกัดในกรอบแคบและอาจปรับลงอีกครั้ง
เงินบาทอ่อนค่าตามสกุลอื่นๆในภูมิภาค ล่าสุดมาถึง 32.95 บาทต่อดอลลาร์ ถือเป็นปัจจัยบวกโดยตรงต่อกลุ่มส่งออกชิ้นส่วนอิเล็กทรอนิกส์ โดย KCE จะได้ประโยชน์จากบาทอ่อนมา”กลบ”ความผันผวนของต้นทุนที่เกิดจากราคาทองแดง นอกจากนั้นยังไม่ได้รับผลกระทบจากประเด็นการกีดกันการค้าระหว่างสหรัฐและจีน เนื่องจาก KCE ไม่ได้ผลิตชิ้นส่วน IC คงคำแนะนำซื้อด้วยมูลค่าพื้นฐาน 39.75 บาท
ตัวเลขการค้าระหว่างประเทศของไทยในเดือน พ.ค.61 โดยการส่งออกมีมูลค่า 22,256 ล้านดอลลาร์ +11.40% YoY (เท่ากับที่คาด) ส่วนการนำเข้ามีมูลค่า 21,053 ล้านดอลลาร์ +11.72% YoY (น้อยกว่าคาด) ทำให้ดุลการค้าเกินดุล 1,203 ล้านดอลลาร์
ส่งผลให้ในช่วง 5 เดือนแรก (ม.ค.-พ.ค.61) การส่งออกมีมูลค่า 104,031 ล้านดอลลาร์ ขยายตัว 11.55% ส่วนการนำเข้ามีมูลค่า 102,154 ล้านดอลลาร์ ขยายตัว 16.60% ดุลการค้าเกินดุล 1,877 ล้านดอลลาร์
การกลับมาเกินดุลการค้าอีกครั้งของไทย เชื่อว่าจะทำให้ดุลบัญชีเดินสะพัดมากขึ้น และเสริมให้ไทยมีภูมิคุ้มกันจากการโจมตีค่าเงินใน Emerging Market มากขึ้น
กลุ่มหุ้นที่ยังเหลือ Block trade ในระดับสูงเกิน 1 พันล้านบาท เช่น BANPU BLAND CBG KTC SCC ยังเป็นกลุ่มที่มีความเสี่ยงที่จะถูกเทขายรุนแรง หากเกิดข่าวลบจากต่างประเทศโดยเฉพาะประเด็นการกีดกันการค้าของสหรัฐซึ่งมีเข้ามาได้ไม่เว้นวัน
หุ้นแนะนำ KCE SC IVL